**Република Србија**

**ОПШТИНА ЉУБОВИЈА**

**-Општинско веће-**

Број: 06-137/2022-02

Датум: 22.08.2022. године

**Љубовија**

 На основу члана 46. Закона о локалној самоуправи („Службени гласник Републике Србије“, број 129/2007, 83/2014**-**др.закон, 101/2016-др.закон и 47/2018), члана 77. Статута општине Љубовија („Службени лист општине Љубовија“, број 3/2019), члана 20. Правилника о суфинансирању мера енергетске санације породичних кућа и станова, број: 06-94/2022-02 од 18.04.2022. године и главе VIII Јавног позива за учешће привредних субјеката у спровођењу мера енергетске санације породичних кућа и станова на територији општине Љубовија, број: 06-137/2022-02 од 08.06.2022. године, Општинско веће општине Љубовија на седници одржаној дана 22.08.2022. године, доноси

**ОДЛУКУ О ИЗБОРУ ПРИВРЕДНИХ СУБЈЕКАТА У СПРОВОЂЕЊУ МЕРА ЕНЕРГЕТСКЕ САНАЦИЈЕ**

**А) За меру 1.** - Заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама, за породичне куће и станове

1. **„HRAM 032 PVC TRADE DOO“, са седиштем у Прељини, контакт телефон 032/515-0520**
2. **„ВУЈИЋ ИНВЕСТ“ ДОО, са седиштем у Ваљеву, контакт телефон 014/227-201**

**Б) За меру 4.** - Набавка и инсталација котлова на природни гас и/или биомасу (дрвни пелет, брикет, сечка), грејачa простора, или замена постојећег грејача простора (котао или пећ) ефикаснијим, за породичне куће и станове

и

 **меру 5.** - Замена постојеће или уградња нове цевне мреже, грејних тела-радијатора и пратећег прибора, за породичне куће и станове

- **„ENERGY NET SERVICES ДОО“, са седиштем у Новом Саду, контакт телефон 021/68-61-000**

**О б р а з л о ж е њ е**

 Општина Љубовија је дана 08.06.2022. године расписала Јавни позив за учешће привредних субјеката у спровођењу мера енергетске санације породичних кућа и станова на територији општине Љубовија. Рок за подношење пријава истицао је закључно са даном 23.06.2022. године али је исти продужен за још 7 дана те је последњи дан за пријаву био 30.06.2022. године.

 На јавни позив поднето је укупно седам пријава, пет за меру 1) и по једна за меру 4), 5), 6) и 7) из јавног позива. За мере 2) и 3) није било поднетих пријава.

 Комисија за реализацију мера енергетске санације на седници одржаној дана 06.07.2022. године разматрала је поднете пријаве и достављену документацију и истом приликом је донета одлука да се пријаве три подносиоца за меру 1) и то СЗР АЛУТЕРМ Солотуша бб, Бајина Башта, „ТЕШИЋ ФЕНСТЕР“, Јеленча, Шабац и ЛУКС МОНТ ДОО, Ужице, и једна пријава за мере 6) и 7) поднета од стране „ENERGY NET SERVICES ДОО“, Нови Сад, одбаце као непотпуне. Пријава подносиоца МОНТЕР ТЕРМ ДОО, Добри Поток бб, Крупањ, одбачена је као неблаговремена.

 У складу са напред наведеним а сагласно одредбама Правилника и Јавног позива Комисија за реализацију мера енергетске санације објавила је дана 13.07.2022. године прелиминарну листу привредних субјеката којом су за меру 1) изабрани привредни субјекти „HRAM 032 PVC TRADE DOO“, Прељина (100 бодова) и „ВУЈИЋ ИНВЕСТ“ ДОО, Ваљево (78 бодова). За мере 4) и 5) изабран је привредни субјект „ENERGY NET SERVICES ДОО“, Нови Сад.

 Како у остављеном року привредни субјекти којима је пријава одбачена као непотпуна и неблаговремена нису поднели жалбу нити су привредни субјекти са прелиминарне листе поднели приговор на исту, у складу са чланом 20. Правилника о суфинансирању мера енергетске санације породичних кућа и станова и главом VIII Јавног позива за учешће привредних субјеката у спровођењу мера енергетске санације породичних кућа и станова на територији општине Љубовија, одлучено је као у диспозитиву ове одлуке.

 **ПРЕДСЕДНИК**

 **ОПШТИНСКОГ ВЕЋА**

 Милан Јовановић с.р.